**M a t e r i á l        n a    z a s a d n u t i e**

**M e s t s k é h o        z a s t u p i t e ľ s t v a**

**dňa 18.04.2013**

**Číslo materiálu :**

**K bodu :** Návrh na uzavretie lízingovej zmluvy

**Predkladá :**    Mgr. Roman Brhlík – náčelník MsP

**Spracovateľ:**  Mgr. Roman Brhlík – náčelník MsP

**Na zasadnutie prizvať :**

**Materiál obsahuje :** Návrh na uznesenie mestského zastupiteľstva vo veci schválenia uzavretia zmluvy na základe výsledkov verejného obstarávania na osobné motorové vozidlo určené pre potreby výkonu služby mestskej polície.

–      **Stanovisko komisie ekonomickej a majetku mesta, ktorá uvedený návrh prerokovala na svojom zasadnutí**

**–      Dôvodová správa**

**Návrh uznesenia** :

vo veci schválenia uzavretia zmluvy na základe výsledkov verejného obstarávania na osobné motorové vozidlo určené pre potreby výkonu služby mestskej polície.

***Mestské zastupiteľstvo – A/ schvaľuje***

Uzavretie zmluvy s úspešným uchádzačom na základe výsledkov verejného obstarávania na osobné motorové vozidlo s pohonom na všetky štyri kolesá 4x4 určené pre potreby výkonu služby mestskej polície.

***B/ ukladá***

Mestskému úradu podľa bodu A/ uznesenia zapracovať zmeny do rozpočtu mesta.

**Zodpovedný**:      Ing. Eva Ihringová

**Termín plnenia: 30**.04.2013

 V Kremnici dňa: 10.04.2013

**Materiál bol prerokovaný v mestskej rade a odporučený mestskou radou na rokovanie mestského zastupiteľstva.**

**Dôvodová správa**

Na základe potreby zakúpenia nového služobného motorového vozidla pre Mestskú políciu v Kremnici, pre potrebu zabezpečenia úplného a kvalitného výkonu služby, z hľadiska ochrany života, zdravia a majetku našich občanov a návštevníkov nášho mesta, ako aj zabezpečenia bezproblémovej prevádzky PCO ( Pult centralizovanej ochrany), som predložil návrh na uznesenie mestského zastupiteľstva a zdôvodnenie uvedeného návrhu. Dňa 30.09.2012 bolo mestským zastupiteľstvom schválené uznesenie č.224/1211 ,na základe ktorého som mal za úlohu vyhlásiť verejné obstarávanie na osobné motorové vozidlo s pohonom na všetky štyri kolesá 4x4 určené pre potreby výkonu služby mestskej polície v Kremnici. Dňa 13.12.2012 bola vo Vestníku VO 239/2012 zverejnená výzva na podprahovú zákazku pod číslom 15 024 – WYT s predmetom obstarávania „Osobné motorové vozidlo 5 dverové biele, s pohonom 4x4, výkon minimálne 100kW“, pričom verejným obstarávateľom bolo mesto Kremnica. Dňa 25.01.203 bola uvedená súťaž zrušená, pričom zrušenie súťaže bolo oznámene všetkým uchádzačom čo predložili svoje ponuky. Dňa 30.01.2013 bola opätovne vo Vestníku č. 21/2013 zverejnená výzva na podprahovú zákazku pod číslom 1445 – WYT s predmetom obstarávania „Osobné motorové vozidlo 5 dverové biele, s pohonom 4x4, výkon minimálne 100kW“, pričom verejným obstarávateľom bolo mesto Kremnica. Dňa 25.02.2013 v čase 11.00 hod prebehlo na útvare MsP otváranie obálok s ponukami. Uvedená súťaž bola ukončená dňa 12.03.2013. vyhodnotením predložených ponúk,  vybratím úspešného uchádzača a zaslaním oznámení o výsledku vyhodnotenia ponúk. Ponuka zostáva platná v zmysle súťažných podkladov a zmluvu treba teda uzavrieť počas lehoty viazanosti ponúk do15. 04. 2013. V zmluve je možné dohodnúť s úspešným uchádzačom aj neskorší termín plnenia, ale na základe odporučenia odborne spôsobilej osoby, ktorá uvedené verejné obstarávanie robila, je potrebné túto zmluvu uzavrieť, aby nedošlo k možným právnym krokom zo strany úspešného uchádzača.

Na základe prepočtu potrebných financií pri uzavretí takejto zmluvy a zakúpení uvedeného vozidla v mesiaci jún – september 2013, je predpoklad navýšenia rozpočtu mestskej polície na rok 2013 o 1.300 – 1.600 €. V prípade neuzavretia zmluvy a teda nezakúpenia nového vozidla, je predpoklad čerpania z rozpočtu mestskej polície na rok 2013 na opravy a servis súčasného vozidla SUZUKI Ignis v roku 2013 minimálne 1.600 €.

Dňa 02.04.2013 som uvedený materiál predložil na komisiu ekonomickú a majetku mesta, na ktorej po ozrejmení veci prijala uznesenie, ktoré je v prílohe. Dňa 09.04.2013 som sa telefonicky skontaktoval s úspešným uchádzačom a po dohode bol z jeho strany zaslaný návrh zmluvy.

**Od:** Ing. Eva Ihringová, sekretárka  **Pre:** Mgr. Roman Brhlík,

Komisie ekonomickej a majetku mesta náčelník MsPO

#### V  Kremnici dňa 05. 04. 2013

**Vec**

**Oznámenie uznesení zo zasadnutia Komisie ekonomickej a majetku zo dňa 02. 04. 2013**

Komisia ekonomická a majetku mesta na svojom zasadnutí dňa 02. 04. 2013 v časti rokovania

Finančné veci prerokovala Vami predložený materiál ako bod rokovania 3.1 Informácia

o výsledku verejného obstarávania na motorové vozidlo pre potreby výkonu služby mestskej

polície a prijala k nemu nasledovné uznesenie:

# **Uznesenie k bodu 3.I**

**Komisia vo veci informácie Mgr. Romana Brhlíka o výsledku verejného obstarávania na motorové vozidlo pre potreby výkonu služby mestskej polície, ktoré bolo schválené uznesením MsZ**

**č. 224/1211 zo dňa 08. novembra 2012 odporúča MsZ schváliť**

**1. uzavretie lízingovej zmluvy na motorové vozidlo ŠKODA Yeti s úspešným uchádzačom verejného**

**obstarávania**

**2. zapracovanie výdavkov na lízing motorového vozidla ŠKODA Yeti do rozpočtu mesta pre rok**

**2013 s tým, že splátky za rok 2013 predstavujú 1 600 € (predmetná suma bude presunutá z iných**

**položiek rozpočtu strediska MsPO) a 20%-tná akontácia bude uhradená z predaja motorového**

**vozidla MsPO.**

Ing. Eva Ihringová

sekretárka komisie